ระเบียบศาลรัฐธรรมนูญว่าด้วยหลักเกณฑ์และวิธีการจ่ายเบี้ยประชุมกรรมการและอนุกรรมการพ.ศ. 2561------------------------------------------------------------------------ โดยที่พระราชบัญญัติประกอบรัฐธรรมนูญว่าด้วยวิธีพิจารณาของศาลรัฐธรรมนูญ พ.ศ. 2561 มาตรา 24 วรรคหนึ่ง บัญญัติให้ตุลาการศาลรัฐธรรมนูญได้รับเบี้ยประชุมสําหรับการประชุมในฐานะกรรมการเป็นรายครั้งเท่ากับกรรมการตามพระราชกฤษฎีกาว่าด้วยเบี้ยประชุมกรรมการ จึงสมควรวางหลักเกณฑ์และวิธีการจ่ายเบี้ยประชุมกรรมการและอนุกรรมการที่ได้รับการแต่งตั้งโดยประธานศาลรัฐธรรมนูญหรือโดยองค์กรกลางบริหารงานบุคคลในสํานักงานศาลรัฐธรรมนูญ (อ.ศร.) หรือโดยเลขาธิการสํานักงานศาลรัฐธรรมนูญ ให้สอดคล้องกับบทบัญญัติของกฎหมายดังกล่าว อาศัยอํานาจตามความในมาตรา 4 มาตรา 6 และมาตรา 9 แห่งพระราชบัญญัติสํานักงานศาลรัฐธรรมนูญ พ.ศ. 2542 คณะตุลาการศาลรัฐธรรมนูญจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบศาลรัฐธรรมนูญว่าด้วยหลักเกณฑ์และวิธีการจ่ายเบี้ยประชุมกรรมการและอนุกรรมการ พ.ศ. 2561"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิก (1) ระเบียบศาลรัฐธรรมนูญว่าด้วยหลักเกณฑ์และวิธีการจ่ายเบี้ยประชุมกรรมการและอนุกรรมการพ.ศ. 2557 (2) ระเบียบศาลรัฐธรรมนูญว่าด้วยหลักเกณฑ์และวิธีการจ่ายเบี้ยประชุมกรรมการและอนุกรรมการ(ฉบับที่ 2) พ.ศ. 2557ข้อ ๔ ในระเบียบนี้ "คณะกรรมการ" หมายความว่า คณะกรรมการซึ่งได้รับการแต่งตั้งโดยประธานศาลรัฐธรรมนูญหรือโดยองค์กรกลางบริหารงานบุคคลในสํานักงานศาลรัฐธรรมนูญ (อ.ศร.) หรือโดยเลขาธิการสํานักงานศาลรัฐธรรมนูญ "คณะอนุกรรมการ" หมายความว่า คณะอนุกรรมการซึ่งได้รับการแต่งตั้งโดยประธานศาลรัฐธรรมนูญหรือโดยองค์กรกลางบริหารงานบุคคลในสํานักงานศาลรัฐธรรมนูญ (อ.ศร.) หรือโดยเลขาธิการสํานักงานศาลรัฐธรรมนูญ"กรรมการที่ปรึกษา" หมายความว่า กรรมการที่ปรึกษาในคณะกรรมการซึ่งได้รับการแต่งตั้ง โดยประธานศาลรัฐธรรมนูญ หรือโดยองค์กรกลางบริหารงานบุคคลในสํานักงานศาลรัฐธรรมนูญ (อ.ศร.) "อนุกรรมการที่ปรึกษา" หมายความว่า อนุกรรมการที่ปรึกษาในคณะอนุกรรมการซึ่งได้รับการแต่งตั้งโดยประธานศาลรัฐธรรมนูญ หรือโดยองค์กรกลางบริหารงานบุคคลในสํานักงานศาลรัฐธรรมนูญ(อ.ศร.) "กรรมการ" หมายความว่า กรรมการในคณะกรรมการซึ่งได้รับการแต่งตั้งโดยประธานศาลรัฐธรรมนูญ หรือโดยองค์กรกลางบริหารงานบุคคลในสํานักงานศาลรัฐธรรมนูญ (อ.ศร.)หรือโดยเลขาธิการสํานักงานศาลรัฐธรรมนูญ "อนุกรรมการ" หมายความว่า อนุกรรมการในคณะอนุกรรมการซึ่งได้รับการแต่งตั้งโดยประธานศาลรัฐธรรมนูญ หรือโดยองค์กรกลางบริหารงานบุคคลในสํานักงานศาลรัฐธรรมนูญ (อ.ศร.)หรือโดยเลขาธิการสํานักงานศาลรัฐธรรมนูญ "เลขานุการ" หมายความว่า เลขานุการขององค์กรกลางบริหารงานบุคคลในสํานักงานศาลรัฐธรรมนูญ (อ.ศร.) หรือคณะกรรมการหรือคณะอนุกรรมการ "ผู้ช่วยเลขานุการ" หมายความว่า ผู้ช่วยเลขานุการขององค์กรกลางบริหารงานบุคคลในสํานักงานศาลรัฐธรรมนูญ (อ.ศร.) หรือคณะกรรมการหรือคณะอนุกรรมการ "เจ้าหน้าที่ของรัฐ" หมายความว่า บุคคลซึ่งได้รับเงินเดือนหรือค่าตอบแทนหรือได้รับเงินที่เรียกชื่อเป็นอย่างอื่นเป็นรายเดือนจากหน่วยราชการ หน่วยงานของรัฐ รัฐวิสาหกิจ องค์กรปกครองส่วนท้องถิ่น หรือองค์กรตามรัฐธรรมนูญข้อ ๕ กรรมการที่ปรึกษา กรรมการ อนุกรรมการที่ปรึกษา อนุกรรมการ เลขานุการและผู้ช่วยเลขานุการ ให้ได้รับเบี้ยประชุมเป็นรายครั้งเฉพาะที่มาประชุมตามอัตราในวรรคสอง และให้ได้รับเบี้ยประชุมแต่ละคณะเพียงครั้งเดียวในหนึ่งวัน ทั้งนี้ ไม่เกินวันละสองคณะ กรรมการที่ปรึกษาและกรรมการให้ได้รับเบี้ยประชุมในอัตราครั้งละ 1,000 บาท อนุกรรมการที่ปรึกษาและอนุกรรมการให้ได้รับเบี้ยประชุมในอัตราครั้งละ 500 บาท ส่วนเลขานุการและผู้ช่วยเลขานุการให้ได้รับเบี้ยประชุมในอัตราเดียวกับกรรมการหรืออนุกรรมการ แล้วแต่กรณี และถ้ากรรมการหรืออนุกรรมการผู้ใดเป็นเลขานุการหรือผู้ช่วยเลขานุการด้วย ให้เบิกเบี้ยประชุมได้เพียงตําแหน่งเดียว กรรมการที่ปรึกษา กรรมการ อนุกรรมการที่ปรึกษา อนุกรรมการ เลขานุการและผู้ช่วยเลขานุการ ซึ่งมิได้เป็นเจ้าหน้าที่ของรัฐ ให้ได้รับเบี้ยประชุมเพิ่มขึ้นอีกหนึ่งเท่าของอัตราเบี้ยประชุมแล้วแต่กรณี ตามวรรคสองข้อ ๖ ประธานกรรมการและประธานอนุกรรมการ ให้ได้รับเบี้ยประชุมเพิ่มขึ้นอีกหนึ่งในสี่ของอัตราเบี้ยประชุมกรรมการหรืออนุกรรมการที่ผู้นั้นมีสิทธิได้รับกรณีประธานกรรมการ หรือประธานอนุกรรมการไม่สามารถเข้าร่วมประชุมได้ ให้ผู้ซึ่งทําหน้าที่ประธานในที่ประชุมให้ได้รับเบี้ยประชุมในตําแหน่งของกรรมการหรืออนุกรรมการ แล้วแต่กรณีข้อ ๗ ประธานกรรมการให้ได้รับเบี้ยประชุมรวมทั้งสิ้นไม่เกิน 12,500 บาทต่อเดือนประธานอนุกรรมการให้ได้รับเบี้ยประชุมรวมทั้งสิ้นไม่เกิน 6,250 บาทต่อเดือน กรรมการที่ปรึกษา กรรมการ เลขานุการของคณะกรรมการ และผู้ช่วยเลขานุการของคณะกรรมการให้ได้รับเบี้ยประชุมรวมทั้งสิ้นไม่เกิน 10,000 บาทต่อเดือน อนุกรรมการที่ปรึกษา อนุกรรมการ เลขานุการของคณะอนุกรรมการ และผู้ช่วยเลขานุการของคณะอนุกรรมการให้ได้รับเบี้ยประชุมรวมทั้งสิ้นไม่เกิน 5,000 บาทต่อเดือน กรณีที่บุคคลใดได้รับแต่งตั้งเป็นประธานกรรมการ กรรมการที่ปรึกษา กรรมการ ประธานอนุกรรมการ อนุกรรมการที่ปรึกษา อนุกรรมการ เลขานุการหรือผู้ช่วยเลขานุการของคณะกรรมการหรือคณะอนุกรรมการมากกว่าหนึ่งคณะ ให้มีสิทธิได้รับเบี้ยประชุมในแต่ละเดือนรวมกันแล้วต้องไม่เกินอัตราที่กําหนดไว้ตามวรรคหนึ่ง วรรคสอง หรือวรรคสาม โดยให้ถือเกณฑ์การได้รับเบี้ยประชุมที่บุคคลนั้นได้รับแต่งตั้งในตําแหน่งซึ่งได้รับเบี้ยประชุมสูงสุดข้อ ๘ การประชุมของคณะกรรมการหรือคณะอนุกรรมการ ต้องมีกรรมการที่ปรึกษากรรมการ อนุกรรมการที่ปรึกษา หรืออนุกรรมการ ร่วมประชุมอย่างน้อยกึ่งหนึ่งของจํานวนกรรมการหรืออนุกรรมการทั้งหมด จึงจะเป็นองค์ประชุมและมีสิทธิเบิกเบี้ยประชุมตามระเบียบนี้ข้อ ๙ ในกรณีกรรมการหรืออนุกรรมการ ซึ่งเป็นการแต่งตั้งโดยตําแหน่งไม่สามารถเข้าประชุมได้ อาจมอบหมายเป็นหนังสือให้ผู้อื่นเข้าประชุมแทน ให้ผู้ที่ได้รับมอบหมายเข้าประชุมแทนมีสิทธิได้รับเบี้ยประชุมในอัตราเดียวกับกรรมการและอนุกรรมการข้อ ๑๐ ประธานศาลรัฐธรรมนูญและตุลาการศาลรัฐธรรมนูญมีสิทธิได้รับเบี้ยประชุมสําหรับการประชุมคณะตุลาการศาลรัฐธรรมนูญตามกฎหมายว่าด้วยสํานักงานศาลรัฐธรรมนูญโดยให้ได้รับเบี้ยประชุมเป็นรายครั้งเท่ากับกรรมการตามพระราชกฤษฎีกาว่าด้วยเบี้ยประชุมกรรมการข้อ ๑๑ ประธานกรรมการ กรรมการ ประธานอนุกรรมการ อนุกรรมการ เลขานุการหรือผู้ช่วยเลขานุการ ในคณะกรรมการหรือในคณะอนุกรรมการซึ่งได้รับแต่งตั้งจากเลขาธิการสํานักงานศาลรัฐธรรมนูญที่เป็นข้าราชการสํานักงานศาลรัฐธรรมนูญหรือลูกจ้างสํานักงานศาลรัฐธรรมนูญไม่มีสิทธิได้รับเบี้ยประชุมตามระเบียบนี้ข้อ ๑๒ ให้ประธานศาลรัฐธรรมนูญมีอํานาจตีความหรือวินิจฉัยปัญหาเกี่ยวกับการปฏิบัติตามระเบียบนี้ข้อ ๑๓ ให้เลขาธิการสํานักงานศาลรัฐธรรมนูญเป็นผู้รักษาการตามระเบียบนี้ผู้มีอํานาจลงนาม - ประกาศ ณ วันที่ 5 มิถุนายน พ.ศ. 2561 นุรักษ์ มาประณีต ประธานศาลรัฐธรรมนูญ